b'\n_START_ARTICLE_\nBriaras\n_START_SECTION_\nI\xc5\xa1vaizda\n_START_PARAGRAPH_\nPatino auk\xc5\xa1tis ties gogu 62-68 cm, patel\xc4\x97s 56-64 cm.\n_START_SECTION_\nKailis\n_START_PARAGRAPH_\nKailio plaukai ilgi, banguoti, paviln\xc4\x97 reta. \xc5\xa0uo vienspalvis, kailio spalv\xc5\xb3 gali b\xc5\xabti \xc4\xafvairi\xc5\xb3, i\xc5\xa1skyrus balt\xc4\x85 ir ka\xc5\xa1tonin\xc4\x99. Da\xc5\xbeniausiai pasitaiko juodi ir rudi briarai._NEWLINE_Kailio prie\xc5\xbei\xc5\xabrai reikia skirti daug laiko ir jaun\xc4\x85 \xc5\xa1un\xc4\xaf nuo ma\xc5\xbeum\xc4\x97s pratinti prie prie\xc5\xbei\xc5\xabros ritualo. Kas savait\xc4\x99 j\xc4\xaf reikia \xc5\xa1ukuoti. Retkar\xc4\x8diais i\xc5\xa1karpomi plaukai i\xc5\xa1 aus\xc5\xb3, tarpupir\xc5\xa1\xc4\x8di\xc5\xb3. Po kiekvieno pasivaik\xc5\xa1\xc4\x8diojimo i\xc5\xa1 kailio pa\xc5\xa1alinamos prikibusios \xc5\xa1akel\xc4\x97s, kibiai ir kiti svetimk\xc5\xabniai._NEWLINE_Po \xc5\xa1\xc4\x97rimo b\xc5\xabtina valyti barzd\xc4\x85. Kartais reikia \xc5\xa1iek tiek patrumpinti plaukus ant kaktos, kad jie \xc5\xa1uniui netrukdyt\xc5\xb3 matyti.\n_START_SECTION_\nSveikata\n_START_PARAGRAPH_\nTvirta briaro i\xc5\xa1vaizda gali klaidinti \xe2\x80\x93 gana da\xc5\xbenai tarp j\xc5\xb3, ypa\xc4\x8d pateli\xc5\xb3, b\xc5\xabna jautri\xc5\xb3 individ\xc5\xb3._NEWLINE_Kai kuri\xc5\xb3 linij\xc5\xb3 briarai serga inkst\xc5\xb3 ligomis. Briarams, kaip ir kitiems \xc5\xa1unims, vyresniame am\xc5\xbeiuje prasideda s\xc4\x85nari\xc5\xb3 ligos.\n_START_SECTION_\nCharakteris\n_START_PARAGRAPH_\nNuovokus, sumanus, budrus, \xc5\xa1iek tiek u\xc5\xbesispyr\xc4\x99s \xc5\xa1uo. Netinka laikyti b\xc5\xabdoje, labai nem\xc4\x97gsta erzinimo. Tinkamai i\xc5\xa1aukl\xc4\x97tas briaras puikiai sutaria su kambariniais gyv\xc5\xabn\xc4\x97liais, bet kit\xc5\xb3 \xc5\xa1un\xc5\xb3 nem\xc4\x97gsta. Svetim\xc5\xb3 \xc5\xbemoni\xc5\xb3 at\xc5\xbevilgiu jis sant\xc5\xabrus ir nepatiklus.\n_START_SECTION_\nDres\xc5\xabra\n_START_PARAGRAPH_\nDres\xc5\xabrai tur\xc4\x97t\xc5\xb3 vadovauti treneris, turintis patirties dirbti su ta veisle. Briarai m\xc4\x97gsta visas sporto r\xc5\xab\xc5\xa1is. Aktyviems, gamt\xc4\x85 mylintiems \xc5\xbemon\xc4\x97ms briaras yra nenuilstantis ir i\xc5\xa1tikimas palydovas, turintis nat\xc5\xabral\xc5\xb3 sarginio ir apsaugos \xc5\xa1uns instikt\xc4\x85._NEWLINE_Briar\xc4\x85 reikia aukl\xc4\x97ti nuosekliai, kantriai ir kartu grie\xc5\xbetai. \xc4\xae prievart\xc4\x85 \xc5\xa1ie gyv\xc5\xabnai reaguoja sutrikusia arba u\xc5\xbesispyrusia elgsena. Netinkamai pri\xc5\xbei\xc5\xabrimas \xc5\xa1uo gali tapti bailiu ir net agresyviu.'